

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УО НА ПРСР 2014-2020 Г.**  **Г-ЖА ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г.* |

**УВАЖАЕМA ГОСПОЖО ЗАМЕСТНИК-МИНИСТЪР,**

Със Заповед № РД09-1006 от 14.10.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) са утвърдени Насоки за кандидатстване по процедура чрез подбор на проектни предложения № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ на Програма за развитие на селските райони за периода 2014-2020 г. Заповедта е изменена със Заповед № РД09-142 от 23.02.2022 г., с която бюджетът на процедурата е увеличен и е удължен периода за прием на проектни предложения. В допълнение, със Заповед № РД09-1025 от 12.09.2022 г., е предоставена възможност на кандидатите за провеждане на процедура за избор на изпълнител по реда на Постановление № 160/2016 г. преди сключване на административния договор. Със Заповед № РД09-545 от 29.05.2023 г., са прецизирани правилата за провеждане на процедури за избор на изпълнител по реда на Постановление № 160/2016 г. от кандидати/бенефициенти, които не са възложители по смисъла на ЗОП.

Прилагането на подмярката като част от ПРСР 2014-2020 стартира през 2015 г., като до момента са проведени четири приема на заявления за подпомагане и проектни предложения. В проведените периоди на прием са постъпили 1 801 бр. заявления и проектни предложения, по които са сключени над 450 договора за финансиране с общ размер на одобрената финансова помощ почти 540 млн. лв. /275,8 млн. евро/, като към момента продължава сключването на договори по приключилия през 2022 г. период на прием.

Приемът на проектни предложения, проведен в периода 14.10.2021 г. – 31.03.2022 г., е с общ бюджет /БФП/ от 426 280 028,74 лв. */217,9 млн. евро, от които 82,6 млн. евро от Инструмента на Европейския съюз за възстановяване (European Union Recovery Instrument – EURI)/*. В периода на приема са постъпили 558 проектни предложения с обща стойност на заявените публични средства /БФП/ почти 330 млн. евро публични средства.

В съответствие с процедурата за оценка на проектните предложения 436 от постъпилите проекти са преминали етапа на административно съответствие и допустимост и за тях е извършена техническа и финансова оценка, като полученият минимален брой точки по последното проектно предложение е 23. След приключване на етап „Техническа и финансова оценка“ в обхвата на разполагаемия бюджет по процедурата са одобрени 354 проектни предложения, получили по критериите за оценка до 44 точки включително, по които поетапно ДФ „Земеделие“ е започнал сключване на административни договори за предоставяне на финансова помощ след извършване на проверките за съответствие на кандидатите с изискванията за бенефициент.

В допълнение, с писмо с рег. индекс № 10-665/03.08.2023 г., ДФ „Земеделие“, е представил информация пред Министерство на земеделието и храните, за резултатите от оценката на проектните предложения постъпили по процедура № BG06RDNP001-4.015 по подмярка 4.2. „Инвестиции в преработка/маркетинг на селскостопански продукти“. Съгласно представените данни в цитираното писмо допълнително необходимите средства за финансиране на всички одобрени 65 броя */включени в резервен списък/* проектни предложения получили под 44 точки по критериите за подбор е в размер на 50 979 648,27 лв.

След направен анализ от страна на ДФ „Земеделие“ и Министерство на земеделието и храните на остатъците от предходни периоди на приеми, като се вземе предвид натрупаната стойност от нереализирани договори за подпомагане, намаления на стойността на одобрената субсидия по договорите поради анекс или на етап обработка на заявки и искания за плащане, се установи, че е генериран остатъчен свободен ресурс по подмярката.

Наличието на допълнителни свободни средства в бюджета на подмярката ще предостави възможност за сключването на договори по 65 бр. проектни предложения от резервния списък, които съответстват на критериите за предоставяне на финансова помощ съгласно Условията за кандидатстване по процедура № BG06RDNP001-4.015. Също така одобрението на допълнителен брой проектни предложения и тяхното изпълнение в последствие ще подпомогне постигане на целите на ПРСР 2014-2020, в частност подмярка 4.2. „Инвестиции в преработка/маркетинг на селскостопански продукти“, както и за изпълнение на бюджетните финансови показатели по Програмата при спазване на правилото N+3.

Проектът на заповед за изменение на Заповед № РД09-1006 от 14.10.2021 г., изменена със Заповед № РД09-142 от 23.02.2022 г., Заповед № РД09-1025 от 12.09.2022 г. и Заповед № РД09-545 от 29.05.2023 г. и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМA ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 2 от ЗУСЕФСУ предлагам да издадете заповед за изменение на Заповед № РД09-1006 от 14.10.2021 г., изменена със Заповед № РД09-142 от 23.02.2022 г., Заповед № РД09-1025 от 12.09.2022 г. и Заповед № РД09-545 от 29.05.2023 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 година.

С уважение,

